**Tájékoztató karácsonyi élelmiszercsomag támogatásról**

**Tisztelt Lakosság!**

Isaszeg Város Önkormányzat Képviselő-testületének Szociális, Köznevelési és Családügyi Bizottsága a helyi szociális rendeletben foglaltak szerint rendkívüli települési támogatás keretében a karácsonyi ünnepekhez kötődően élelmiszercsomag támogatást állapíthat meg a nyugdíjból, nyugdíjszerű ellátásból élő, vagy nagycsaládos, vagy gyermekét, gyermekeit egyedül nevelő isaszegi lakos/lakosok részére, akinek jövedelme

* aktív korúak esetében az 100.000 Ft-ot,
* nyugdíjban és nyugdíjszerű ellátásban részesülő/k esetében 155.000 Ft-ot,
* gyermekét /gyermekeit/gyámoltját/gyámoltjait egyedül nevelő esetében 155.000 Ft-ot

nem éri el.

A támogatott családok három személyig 8.000 Ft, négy személytől 15.000 Ft értékű élelmiszercsomagban részesülnek.

A kérelemnyomtatvány 2025. évben október 6-től november 5-ig nyújtható be – személyesen hivatali időben, továbbá elektronikusan a toth.eva@isaszeg.hu e-mail címen, valamint postai úton.

A hivatal Igazgatási Osztályához benyújtott kérelemről a Szociális Bizottság a soron

következő ülésén dönt.

A kérelem nyomtatvány [**https://isaszeg.asp.lgov.hu**](https://isaszeg.asp.lgov.hu/) oldalról letölthető, vagy a Polgármesteri Hivatal **Ügyfélszolgálati Irodájában és a Szociális és Igazgatási Irodában elérhető ügyfélfogadási időben.**

**A rendkívüli települési támogatás keretében adható támogatás megállapítása iránti kérelem elbírálásához szükséges:**

* A kérelmező és a vele közös háztartásban élő családtagjai **rendszeres,** és nem havi rendszerességgel szerzett jövedelméről kiállított (**a kérelem beadását megelőző 1 havi nettó)** igazolások, munkáltatói igazolás.
* **Vállalkozók** vállalkozásból származó jövedelme esetén a kérelem benyújtásának hónapját közvetlenül megelőző tizenkét hónap alatt szerzett jövedelem egyhavi átlagát szükséges cégszerű aláírással igazolni.
* **A nem havi rendszerességgel** származó jövedelem esetén a kérelem benyújtásának hónapját közvetlenül megelőző tizenkét hónap alatt szerzett jövedelméről nyilatkozat,
* A Járási Hivatal által folyósított pénzbeli ellátások igazolása és az ellátás összegéről szóló igazolás, határozat.
* Az Állami Foglalkoztatási Szerv ellátást megállapító igazolása és az ellátás összegéről szóló igazolás, határozat.
* Nyugdíjjal, vagy nyugdíjszerű ellátással rendelkező személy esetén a Magyar Államkincstár Nyugdíjfolyósító Igazgatóság által megküldött **az adott évre vonatkozó igazolás, valamint a kérelem benyújtását megelőző hónapra vonatkozó nyugdíj/nyugdíjszerű ellátás összegéről szóló igazolás** (nyugdíjszelvény vagy folyószámla kivonat)
* Lakcímkártya, TAJ kártya, személyazonosító igazolvány vagy kártya
* Gyes, Gyet, Gyed és családi pótlék igazolása
* 16. életévét betöltött gyermek esetében iskolalátogatási igazolás/diákigazolvány
* **gyermekét, gyermekeit egyedül nevelő szülő, gondozó esetén a gyermekelhelyezésről szóló bírósági, illetve gyámhivatali döntésről szóló határozat, végzés,**
* **gondnokság/gyámság esetén a gondnoki/gyámi kirendelő határozat, végzés**

**A kérelem személyesen történő benyújtásakor a kérelmező a saját és a kérelemben szereplő családtagok személyes iratait szíveskedjék magával hozni, vagy az iratok másolatát csatolni a kérelemhez.**

A döntéshozatal – folyamatosan – 2025. november 20-ig történik meg, a költségvetésben meghatározott keretösszeg, illetve a kérelmezők számának figyelembevételével.

A Humánszolgáltató Központ szerzi be a tartós élelmiszert, és a csomagok összetételét az életkor és az egészségi állapot figyelembevételével állítja össze.

Kérelemnyomtatványok igénylése és személyes leadása:

**Isaszegi Polgármesteri Hivatal**

2117 Isaszeg, Rákóczi u. 45.

**Ügyfélszolgálati Iroda**: tel: 06-28-583-100

Hétfő: 8.00 – 12.00 13.00 – 18.00

Keddtől - csütörtökig: 8.00 – 12.00 13.00 – 16.00

Péntek: 8.00 – 12.00

**Szociális és Igazgatási Iroda**: /8. sz. iroda/ telefon: 06-28-583 104

Hétfő: 13.00 – 16.00

Szerda: 8.00 – 12.00 13.00 – 16.00

Péntek: 8.00 – 12.00

Amennyiben a fentiekkel kapcsolatban információra van szükség, a Polgármesteri Hivatal Ügyfélszolgálatának és a Szociális és Igazgatási Irodájának munkatársai ügyfélfogadási időben telefonon vagy személyesen állnak rendelkezésre.

**Polgármesteri Hivatal**